Befészkelte magát a tébécé a diszkókba
Angol orvosok vizsgálata alapján a tüdõvész teljesen új, ellenállóbb kórokozója ütötte föl a fejét Londonban. A zsúfolt diszkók, bárok meleg levegõje ideális közeg a bacilusok terjedésére.
A tuberkolózis az angol fõváros diszkóiba is befészkelte magát. Az eddigi adatok szerint már van egy halálos áldozata, a megbetegedettek száma pedig 60 és 100 között van. A tbc-vel foglalkozó egészségügyi központ felelõse, Francis Drobniewski professzor számolt be errõl a sajtónak szerdán.

Újfajta bacilus fertõz, mondta az orvos, sokkal veszélyesebb és erõsebb, mert az eddigi vizsgálatok azt mutatják, hogy ellenáll az antibiotikumoknak. Laborvizsgálatokkal azt is igazolták, hogy ez a különleges kórokozó meglehetõsen gyorsan terjed. Az egészségügyi hatóságok rendkívüli megelõzõ intézkedésekrõl tárgyalnak, annál is inkább, mert az egyik tébécés beteg már meghalt, egy másik pedig heves asztmás roham során vesztette életét.

Miután a megfertõzõdött londoni pácienseket kikérdezték, kiderült, hogy szinte valamennyien járnak diszkóba. A vizsgálatokat végzõ egészségügyi központ munkatársai szerint a bacilus terjedésére a legalkalmasbb terep a diszkó, a zsúfolt bár, pub, ráadásul ezeken a helyeken általában meleg van, amit a bacilusok nagyon szeretnek. A kutatók megkockáztatják a kijelentést, hogy az angol fõvárosba 6 évvel ezelõtt egy nigériai diák hozta be az ott addig teljesen ismeretlen kórokozót.
London terjedés kórokozó diszkó